section_heading: Radnja
paragraph_text: Film prati mnoge likove kroz naoružavanje, napad i spašavanje. Pokazuje kako je nadnarednik Matt Eversmann postavljen za zapovjednika Ranger Chalk Foura, nakon čega priča prelazi na akciju i uspješno izvlačenje traženih osoba te prvo ranjavanje, nakon što je vojnik Todd Blackburn ispao iz helikoptera koji je izbjegavao projektil iz RPG-a. Ovaj početak je indikacija da su postrojbe brojčano slabije od neprijatelja, a ubrzo se sruše još dva helikoptera: Super 6-1 kojim je pilotirao Cliff "Elvis" Wolcott, i Super 6-4 s pilotom Mikeom Durantom. Durant je zarobljen nakon što su ubijena dva Delta snajperista koja su zahtijevala da ih se prebaci bliže mjestu nesreće Super 6-4.